นายกรัฐมนตรี เดินทางเยี่ยมผู้ได้รับบาดเจ็บเหตุทหารคลั่งยิงคนเสียชีวิตและบาดเจ็บ หลายราย
นายกรัฐมนตรี เดินทางเยี่ยมผู้ได้รับบาดเจ็บเหตุทหารคลั่งยิงคนเสียชีวิตและบาดเจ็บ หลายรายวันนี้(9กพ63) เวลา 10.15 น. ที่ รพ.ค่ายสุรนารี อ.เมืองนครราชสีมา พลเอกประยุทธ์ จันทร์โอชา นายกรัฐมนตรีพร้อมด้วยพลเอกประวิตร วงษ์สุวรรณ รองนายกรัฐมนตรี ได้นั่งเฮลิคอปเตอร์รุดเยี่ยมอาการผู้ที่ได้รับบาดเจ็บ จำนวน 4 ราย ที่นอนพักรักษาตัวที่โรงพยาบาลค่ายสุรนารี จังหวัดนครราชสีมา จากเหตุการณ์กราดยิงของจ.ส.อ.จักรพันธ์ ถมมา ทหารสังกัดสรรพาวุธที่ 22 จ.นครราชสีมา พร้อมมอบกระเช้าเพื่อเป็นกำลังใจ โดยนายกรัฐมนตรีได้กล่าวให้กำลังใจกับผู้ป่วยและญาติผู้ประสบเหตุในครั้งนี้ด้วย ก่อนเดินทางไปเยี่ยมผู้บาดเจ็บที่พักรักษาตัวที่ รพ.เซนเมรี่ และ รพ.ป.แพทย์ และ รพ มหาราชนครราชสีมาต่อไป